Бекітемін:

Қалымбетова М

**Күні:**

**Тақырыбы: «Жеңіс күні – бейбіт күн»**

**Мақсаты:** Балаларды адамгершілікке, Отан сүюге, оны қорғауға баулу. Отанға деген сүйіспеншілігін арттыру, оларға патриоттық тәрбие бере отырып, өз елін, жерін қастерлейтін саналы да парасатты елжанды – ұлтжанды азамат етіп тәрбиелеу.

Жүргізуші: 9 – мамыр Жеңіс күні – бүкіл дүниежүзі бойынша үлкен мейрам. Әсіресе, бұл мерекені екінші дүниежүзілік соғыстың бар ауыртпалығын өз мойынымен көтеріп, Отан үшін от кешіп, соғыстың қанға бөккен даласында қайсарлықпен шайқасқан, Жеңістің туын желбіреткен, Ұлы Отан соғысының ардагерлері үшін ерекше мейрам. Біздің бейбіт өмір сүруіміз үшін жанын қиған, ерлікпен қаза тапқан ата – әжелеріміздің есімін еш уақытта ұмытпауымыз қажет. Жеңіс күні құтты болсын.

Қазақстан Республикасының Мемлекеттік әнұраны.

Жүргізуші: Ұлы Отан соғысына қатысқан Бауыржан Момышұлы, Мәншүк Мәметова, Әлия Молдағұлова, Мәлік Ғабдуллин, Талған Бигелдинов т. б. жерлестеріміз аз емес. Ал осы бейбіт өмірге жете алмаған, ерлікпен қаза тапқан аталарымызбен апаларымызға арнап тақпақтар айтып берсек.

**Әмина:**

Тоғызыншы мамырда

Гүл қоям алау – қабырға

Еске алып атамды

Үн қосамын дабырға.

**Нұрдәулет:**

Үйлерде құламайды

Ешкімде жыламайды.

Бейбітшілік болса

Балалар болады аман

Аналар болады аман

Бейбітшілік болса.

**Айзере:**

Жеңіс деген – жақсылықтың сыңары

Жігер менен құштарлықтың құралы

Күрескердің арманы мен ұраны

Қуаныш пен мерекені бұлағы.

**Нұрсәт:**

Жау жеңілді ақыры

Атты бейбіт таң күліп

Жиырма сегіз батырды

Ұмытпайды ел мәңгілік.

**Әсел:**

Достық бізге тым ыстық

Бірлік байлық – ырыс құт

Жарқырасын күніміз

Жаса- жаса тыныштық.

**Хор: «Әрқашан күн сөнбесін»**

**Жүргізуші:**

Барлық халық жеңіс күнін тойлайды

Жас сәбилер думандатып ойнайды.

Ардагерлер көздеріне жас алып

Ұрпақтарының амандығын ойлайды. Келесі кезекті бүлдіршіндеріміздің тақпақтарына берсек.

 **Аян:**

Алия Мәншүк апамыз

Бауыржандай атамыз

Фашистерден Отанды

Қорғап батыр атанды

**Ақнұр:**

Қосамыз біз өлеңге

Айтамыз біз ән қылып

Мәншүк әпке ерлігі

Ұмытылмас мәңгілік.

**Дарын:**

Әлияны бұл күнде

Барлық бала біледі.

Әлияны көңілде

Әпкеміз деп жүреді.

**Нұрсая:**

Біз еліктеп өсетін

Батырларың десе кім?

Әлия, Мәншүк апамыз

Бауыржан біздің атамыз.

**Би: «Катюша»**

**Жүргізуші:**

Елге қауіп төнбесін

Егестен адам өлмесін

Есен – аман болайық

Енді соғыс болмасын.

Өртенбесін туған ел

Шайқалмасын асқар бел

Шайқалмасын шалқар көл – дей келе бүгінгі «Жеңіс күні – бейбіт күн» атты кешімізді аяқтаймыз. Келесі кездескенше Сау болыңыздар.